ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC

CONSILIUL LOCAL
                                                                                                                           PROIECT  
HOTĂRÂRE
privind modificarea și completarea articolului 4 și a articolului  9 din Anexa la Hotărârea Consiliului Local al municipiului Câmpulung Moldovenesc nr.40/2015 cu privire la întreţinerea şi folosirea construcţiilor, inclusiv drumuri, poduri sau amenajări de albii ale râurilor, activităţile de întreţinere şi curăţenie a localităţii, activităţi comerciale, protecţia mediului, convieţuirea socială, ordinea şi liniştea publică şi traficul rutier în municipiul Câmpulung Moldovenesc, modificată și completată prin Hotărârea Consiliului Local nr.7/2023.
Consiliul Local al municipiului Câmpulung Moldovenesc, întrunit în şedinţa  ordinară din 27 august 2026;
Având în vedere:
- Referatul de aprobare  al primarului municipiului Câmpulung Moldovenesc, înregistrat  la nr. _____ /__.08.2026 ;
- Raportul de specialitate al Compartimentului juridic, înregistrat la nr. _____/   __.08.2026;
- Raportul de specialitate al Direcției Poliția locală, înregistrat la nr. _____ /__.08.2026;

· Prevederile art.24 din Ordonanţa Guvernului României nr.21/2002 privind gospodărirea localităţilor urbane şi rurale, cu modificările și completările ulterioare;
· Prevederile art.90 şi art.97 lit.b) din Ordonanţa de Urgenţă a Guvernului României nr.195/2005 privind protecţia mediului, republicată, cu modificările ulterioare.

· Prevederile art.6 și 9 din legea nr. 155/2010 a Poliţiei Locale, republicată.
· Prevederile art. 60, lit A din Ordonanța de Urgență nr.92/2021 privind regimul deșeurilor;

· Prevederile art.2 alin.(2) din Ordonanţa Guvernului României nr. 2/2001 privind regimul juridic al contravenţiilor,  cu modificările şi completările ulterioare.

          În temeiul prevederilor art. 129 alin. (2) lit. c) şi alin. (7) lit.  i), art. 139 alin. (1), art. 140 alin. (1) și art. 196 alin. (1) din Ordonanța de urgenţă a Guvernului nr. 57/2019 privind Codul administrativ, cu modificările şi completările ulterioare,

HOTĂRĂŞTE:
Art. I Anexa la Hotărârea Consiliului Local nr. 40/30.04.2015 privind aprobarea Normelor cu privire la întreținerea și folosirea construcțiilor, inclusiv drumuri, poduri sau amenajări de albii ale râurilor, activitățile de întreținere și curățenie a localității, activități comerciale, protecția mediului, conviețuirea socială, ordinea și liniștea publică și traficul rutier în municipiul Câmpulung Moldovenesc se modifică și se completează după cum urmează:

(1) Art. 4 alin. (1) lit. f) se modifică și va avea următorul cuprins:

f) aruncarea sau depozitarea animalelor moarte și a produselor din carne alterată, precum și a deșeurilor de orice natură, inclusiv lemn, plastic, cauciuc, textile, hârtie, sticlă, pământ, balast, deșeuri provenite din construcții și demolări, deșeuri de echipamente electrice și electronice (DEEE), deșeuri voluminoase, deșeuri textile, metale feroase și neferoase și alte categorii de deșeuri, în albia sau pe malurile râului Moldova și ale afluenților acestuia, în rețeaua de canalizare, în pârâurilor Valea Seacă, Deia, Corlățeni și Morii, pe terenuri virane, în locuri neamenajate ori în alte locuri decât cele stabilite de autoritatea administrației publice locale ori prin sistemele organizate de colectare separată;

(2) Art. 4 alin. (1) lit. l) se modifică și va avea următorul cuprins:

l) abandonarea deșeurilor de orice natură pe platformele și în jurul punctelor de colectare a deșeurilor organizate de autoritatea administrației publice locale, prin depozitarea acestora în afara recipientelor destinate colectării ori în jurul acestora;

(3). Art. 4 alin. (2) lit. g) se modifică și va avea următorul cuprins:

g) necolectarea și neîndepărtarea de către proprietarii sau deținătorii de animale a excrementelor lăsate de acestea pe domeniul public al municipiului;

(4) La art. 4 alin.2 după litera r) se introduc literele s) și t), cu următorul cuprins:

s) amplasarea recipientelor cu hrană sau aruncarea de hrană destinată porumbeilor, altor păsări ori animalelor fără stăpân pe domeniul public sau privat al municipiului, cu excepția locurilor special amenajate în acest scop de către autoritatea administrației publice locale;

t) neîntreținerea curățeniei terenurilor, a locurilor de depozitare și a căilor de acces, indiferent de categoria de folosință a acestora,de către proprietarii sau deținătorii cu orice titlu, prin necosirea vegetației erbacee, neîndepărtarea vegetației uscate, a vegetației invazive, a deșeurilor ori a altor materiale care afectează aspectul edilitar,încalcă normele sanitare și de protecția mediului;

Art. II Art. 9 din Anexa la Hotărârea Consiliului Local nr. 40/30.04.2015 se modifică după cum urmează:

(1). La art. 9 lit. a), în cuprinsul enumerării sancțiunilor prevăzute la art. 4 alin. (2), după lit. m) se introduce lit. s).

(2). La art. 9 lit. b), în cuprinsul enumerării sancțiunilor prevăzute la art. 4 alin. (2), după lit. r) se introduce lit. t).

Art. III Celelalte prevederi din din Anexa la Hotărârea Consiliului Local al municipiului Câmpulung Moldovenesc nr.40/2015 cu privire la întreţinerea şi folosirea construcţiilor, inclusiv drumuri, poduri sau amenajări de albii ale râurilor, activităţile de întreţinere şi curăţenie a localităţii, activităţi comerciale, protecţia mediului, convieţuirea socială, ordinea şi liniştea publică şi traficul rutier în municipiul Câmpulung Moldovenesc rămân aplicabile.
INIŢIATOR,
PRIMAR

Negură Mihăiță
